
<RepeatBlock-Amend><Amend>Τροπολογία		<NumAm>1</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 4, 7, 8</Compromise>
<DocAmend>Πρόταση ψηφίσματος</DocAmend>
<Article>Αιτιολογική σκέψη Η</Article>
	

	Πρόταση ψηφίσματος
	Τροπολογία

	Η.	λαμβάνοντας υπόψη ότι το Κοινοβούλιο είναι το μόνο θεσμικό όργανο της ΕΕ που εκλέγεται άμεσα από τους πολίτες της ΕΕ· λαμβάνοντας υπόψη ότι το Κοινοβούλιο εδώ και καιρό πρωτοστατεί στην εξέλιξη της διαδικασίας αναφορών διεθνώς και εξακολουθεί να έχει το πιο ανοικτό και διαφανές σύστημα στην Ευρώπη, παρέχοντας στους αναφέροντες τη δυνατότητα να συμμετέχουν πλήρως στις δραστηριότητές του·
	Η.	λαμβάνοντας υπόψη ότι το Κοινοβούλιο είναι το μόνο θεσμικό όργανο της ΕΕ που εκλέγεται άμεσα από τους πολίτες της ΕΕ· λαμβάνοντας υπόψη ότι το δικαίωμα αναφοράς στο Ευρωπαϊκό Κοινοβούλιο είναι ένα από τα θεμελιώδη δικαιώματα των πολιτών και των κατοίκων της ΕΕ που τους επιτρέπει να απευθύνονται άμεσα στους εκλεγμένους αντιπροσώπους τους· λαμβάνοντας υπόψη ότι εδώ και καιρό πρωτοστατεί στην εξέλιξη της διαδικασίας αναφορών διεθνώς και εξακολουθεί να έχει το πιο ανοικτό και διαφανές σύστημα στην Ευρώπη, παρέχοντας στους αναφέροντες τη δυνατότητα να συμμετέχουν ενεργά και αποτελεσματικά στις δραστηριότητές του· λαμβάνοντας υπόψη ότι, κατά την άσκηση του δικαιώματος υποβολής αναφορών, οι πολίτες αναμένουν από το θεσμικό όργανο της ΕΕ να παρέχει προστιθέμενη αξία, σε συνεργασία με την Επιτροπή και τις αρχές των κρατών μελών, για την επίλυση των προβλημάτων τους·


Or. <Original>{EN}en</Original>
</Amend>
<Amend>Τροπολογία		<NumAm>2</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 9, 51</Compromise>
<DocAmend>Πρόταση ψηφίσματος</DocAmend>
<Article>Αιτιολογική σκέψη Ι</Article>
	

	Πρόταση ψηφίσματος
	Τροπολογία

	Ι.	λαμβάνοντας υπόψη ότι οι δραστηριότητες της Επιτροπής Αναφορών βασίζονται στη συμβολή των αναφερόντων, καθώς παρέχουν στο Κοινοβούλιο τη δυνατότητα να βελτιώσει την ανταπόκρισή του σε καταγγελίες και ανησυχίες σχετικά με τον σεβασμό των θεμελιωδών δικαιωμάτων της ΕΕ και τη συμμόρφωση με τη νομοθεσία της ΕΕ στα κράτη μέλη· λαμβάνοντας υπόψη ότι αυτό έχει ως αποτέλεσμα οι αναφορές να αποτελούν χρήσιμη πηγή πληροφοριών σχετικά με περιπτώσεις εσφαλμένης εφαρμογής ή παραβιάσεων του δικαίου της ΕΕ, επιτρέποντας την αξιολόγηση και την εφαρμογή του ενωσιακού δικαίου και του αντικτύπου του στα δικαιώματα των πολιτών και των κατοίκων της ΕΕ·
	Ι.	λαμβάνοντας υπόψη ότι οι δραστηριότητες της Επιτροπής Αναφορών βασίζονται στη συμβολή των αναφερόντων, καθώς παρέχουν στο Κοινοβούλιο τη δυνατότητα να βελτιώσει την ανταπόκρισή του σε καταγγελίες και ανησυχίες σχετικά με τον σεβασμό των θεμελιωδών δικαιωμάτων της ΕΕ και τη συμμόρφωση με τη νομοθεσία της ΕΕ στα κράτη μέλη· λαμβάνοντας υπόψη ότι, μέσω των αναφορών, οι πολίτες της ΕΕ μπορούν να καταγγέλλουν ελλείψεις στην εφαρμογή του ενωσιακού δικαίου και να συμβάλλουν στον εντοπισμό παραβιάσεων του ενωσιακού δικαίου· λαμβάνοντας υπόψη ότι αυτό έχει ως αποτέλεσμα οι αναφορές να αποτελούν χρήσιμη πηγή πληροφοριών σχετικά με περιπτώσεις εσφαλμένης εφαρμογής ή παραβιάσεων του δικαίου της ΕΕ, επιτρέποντας την αξιολόγηση και την εφαρμογή του ενωσιακού δικαίου και του αντικτύπου του στα δικαιώματα των πολιτών και των κατοίκων της ΕΕ· λαμβάνοντας υπόψη ότι το 2023 τα θεμελιώδη δικαιώματα ήταν μία από τις τρεις σημαντικότερες ανησυχίες όλων των αναφερόντων· λαμβάνοντας υπόψη ότι, στο πλαίσιο του διαρθρωμένου διαλόγου με την Ευρωπαϊκή Επιτροπή, η επιτροπή Αναφορών κάλεσε την Επιτροπή να καταπολεμήσει τις διακρίσεις στην Ευρωπαϊκή Ένωση, μεταξύ άλλων μέσω πρωτοβουλιών για τη διασφάλιση ίσων δικαιωμάτων και την ενίσχυση των μέτρων κατά όλων των μορφών διακρίσεων, συμπεριλαμβανομένων εκείνων που βασίζονται στο φύλο, τη φυλετική ή εθνοτική καταγωγή, την αναπηρία, την ηλικία, τη θρησκεία ή τις πεποιθήσεις και τον γενετήσιο προσανατολισμό·


Or. <Original>{EN}en</Original>
</Amend>
<Amend>Τροπολογία		<NumAm>3</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 13, 14</Compromise>
<DocAmend>Πρόταση ψηφίσματος</DocAmend>
<Article>Αιτιολογική σκέψη IA</Article>
	

	Πρόταση ψηφίσματος
	Τροπολογία

	ΙΑ.	λαμβάνοντας υπόψη ότι κάθε αναφορά εξετάζεται και αντιμετωπίζεται με προσοχή, αποτελεσματικότητα και διαφάνεια· λαμβάνοντας υπόψη ότι κάθε αναφέρων έχει το δικαίωμα να λάβει πληροφορίες σχετικά με την απόφαση επί του παραδεκτού που έλαβε η Επιτροπή Αναφορών και τη συνέχεια που δόθηκε στην εξέτασή της, μέσα σε εύλογο χρονικό διάστημα, στη γλώσσα του ή στη γλώσσα στην οποία συντάχθηκε η αναφορά·
	ΙΑ.	λαμβάνοντας υπόψη ότι κάθε αναφορά πρέπει να εξετάζεται και να αντιμετωπίζεται με προσοχή, αποτελεσματικότητα, αμεροληψία, ισότητα και διαφάνεια, σύμφωνα με τα πρότυπα που ορίζονται στο άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης σχετικά με το δικαίωμα χρηστής διοίκησης· λαμβάνοντας υπόψη ότι κάθε αναφέρων έχει το δικαίωμα να λάβει πληροφορίες σχετικά με την απόφαση επί του παραδεκτού που έλαβε η Επιτροπή Αναφορών και τη συνέχεια που δόθηκε στην εξέτασή της, μέσα σε εύλογο χρονικό διάστημα, στη γλώσσα του ή στη γλώσσα στην οποία συντάχθηκε η αναφορά· λαμβάνοντας υπόψη ότι οι έγκαιρες και αποτελεσματικές απαντήσεις της Επιτροπής και των κρατών μελών στα ζητήματα που εγείρονται στις αναφορές, μαζί με λύσεις για επανόρθωση, συμβάλλουν, κατά περίπτωση, στην ενίσχυση της εμπιστοσύνης των πολιτών στην Ένωση και στις πολιτικές της·


Or. <Original>{EN}en</Original>
</Amend>
<Amend>Τροπολογία		<NumAm>4</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 27, 28, 29, 31</Compromise>
<DocAmend>Πρόταση ψηφίσματος</DocAmend>
<Article>Παράγραφος 2</Article>
	

	Πρόταση ψηφίσματος
	Τροπολογία

	2.	επαναλαμβάνει πόσο σημαντικός είναι ο συνεχής δημόσιος διάλογος σχετικά με τους τομείς δραστηριότητας της ΕΕ, προκειμένου να διασφαλιστεί ότι οι πολίτες ενημερώνονται δεόντως όσον αφορά το πεδίο αρμοδιοτήτων της Ένωσης και τα διάφορα επίπεδα λήψης αποφάσεων· επαναλαμβάνει, στο πλαίσιο αυτό, την έκκλησή του για ευρύτερες εκστρατείες ευαισθητοποίησης, με την ενεργό συμμετοχή των υπηρεσιών επικοινωνίας, ώστε να αυξηθεί η ενημέρωση των πολιτών σχετικά με το δικαίωμά τους να υποβάλλουν αναφορές, καθώς και σχετικά με το πεδίο εφαρμογής των δραστηριοτήτων της Ένωσης και των αρμοδιοτήτων της Επιτροπής Αναφορών, με στόχο τη μείωση του αριθμού των μη παραδεκτών αναφορών·
	2.	επαναλαμβάνει πόσο σημαντικός είναι ο συνεχής δημόσιος διάλογος σχετικά με τους τομείς δραστηριότητας της ΕΕ, προκειμένου να διασφαλιστεί ότι οι πολίτες ενημερώνονται δεόντως όσον αφορά το πεδίο αρμοδιοτήτων της Ένωσης και τα διάφορα επίπεδα λήψης αποφάσεων· ζητεί μια ενισχυμένη, σε επίπεδο ΕΕ, διαρθρωμένη εκστρατεία ενημέρωσης και επικοινωνίας σε συνεργασία με εθνικούς και περιφερειακούς διαμεσολαβητές σε όλες τις επίσημες γλώσσες της ΕΕ, με ΜΚΟ και με εκπαιδευτικά ιδρύματα με σκοπό την καλύτερη ενημέρωση των πολιτών από όλα τα κράτη μέλη σχετικά με τα δικαιώματα υποβολής αναφορών, και την προσέγγιση αγροτικών και μειονεκτουσών κοινοτήτων και περιθωριοποιημένων ομάδων, καθώς και απομακρυσμένων νησιών και περιφερειών· προτείνει την εντατικοποίηση των προσπαθειών ευαισθητοποίησης μέσω των μέσων κοινωνικής δικτύωσης και εκδηλώσεων εντός των τοπικών κοινοτήτων· τονίζει την ανάγκη για ευρύτερες εκστρατείες ευαισθητοποίησης, με την ενεργό συμμετοχή των υπηρεσιών επικοινωνίας της ΕΕ, ώστε να αυξηθεί η ενημέρωση των πολιτών σχετικά με το δικαίωμά τους να υποβάλλουν αναφορές, καθώς και σχετικά με το πεδίο εφαρμογής των δραστηριοτήτων της Ένωσης και των αρμοδιοτήτων της Επιτροπής Αναφορών, με στόχο τη μείωση του αριθμού των μη παραδεκτών αναφορών και την ενίσχυση της συμμετοχής των πολιτών στη διαδικασία λήψης αποφάσεων· συνιστά να βελτιωθεί η ψηφιακή προσβασιμότητα της δικτυακής πύλης αναφορών, ιδίως μέσω προσαρμογών για τα άτομα με αναπηρία και αποτελεσματικότερων μεταφράσεων σε όλες τις επίσημες γλώσσες της ΕΕ· συνιστά να διερευνηθούν οι δυνατότητες των υφιστάμενων εργαλείων ΤΠ προκειμένου να αυξηθεί η υποστήριξη των πολιτών στην πύλη, μεταξύ άλλων μέσω επιλογών που ανακατευθύνουν τους χρήστες σε κατάλληλους μηχανισμούς καταγγελίας·


Or. <Original>{EN}en</Original>
</Amend>
<Amend>Τροπολογία		<NumAm>5</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 36, 37, 39, 40, 80</Compromise>
<DocAmend>Πρόταση ψηφίσματος</DocAmend>
<Article>Παράγραφος 6</Article>
	

	Πρόταση ψηφίσματος
	Τροπολογία

	6.	επαναλαμβάνει την έκκλησή του προς την Επιτροπή να ενημερώνει τακτικά την Επιτροπή Αναφορών σχετικά με τις εξελίξεις στις διαδικασίες επί παραβάσει και να διασφαλίζει ότι η Επιτροπή Αναφορών θα έχει πρόσβαση σε πληροφορίες που σχετίζονται με τις διαδικασίες επί παραβάσει που δρομολογήθηκαν βάσει των αναφορών που ελήφθησαν, καθώς και με τις πιλοτικές διαδικασίες της ΕΕ· είναι της γνώμης ότι η αύξηση της διαφάνειας και η τακτική ενημέρωση από την Επιτροπή σχετικά με τον χειρισμό των εν εξελίξει διαδικασιών επί παραβάσει θα ήταν επωφελείς ώστε να δίνεται συνέχεια σε εκκρεμείς αναφορές από την Επιτροπή Αναφορών· χαιρετίζει την πρόσφατη πρωτοβουλία της Επιτροπής να συμπεριλάβει αναφορές στο σύστημα αναζήτησης του μητρώου παραβάσεων της Επιτροπής·
	6.	επαναλαμβάνει την έκκλησή του προς την Επιτροπή να παράσχει νομικές διευκρινίσεις σχετικά με τα βασικά κριτήρια στα οποία βασίζεται η στρατηγική της προσέγγιση για την επιβολή του ενωσιακού δικαίου και να ενημερώνει τακτικά την Επιτροπή Αναφορών σχετικά με τις εξελίξεις στις διαδικασίες επί παραβάσει και να διασφαλίσει ότι η Επιτροπή Αναφορών θα έχει πρόσβαση σε όλα τα σχετικά έγγραφα που αφορούν τις διαδικασίες EU Pilot και τις διαδικασίες επί παραβάσει και τις νομοθετικές πρωτοβουλίες που δρομολογήθηκαν βάσει των αναφορών που ελήφθησαν· είναι της γνώμης ότι η αύξηση της διαφάνειας και η τακτική ενημέρωση από την Επιτροπή σχετικά με τον χειρισμό των εν εξελίξει διαδικασιών επί παραβάσει θα ήταν επωφελείς ώστε να δίνεται συνέχεια σε εκκρεμείς αναφορές από την Επιτροπή Αναφορών· χαιρετίζει την πρόσφατη πρωτοβουλία της Επιτροπής να συμπεριλάβει αναφορές στο σύστημα αναζήτησης του μητρώου παραβάσεων της Επιτροπής· τονίζει ότι είναι σημαντικό για την Επιτροπή να διεξάγει εγκαίρως έρευνες σχετικά με αναφορές, επισημαίνοντας παραβιάσεις δικαιωμάτων που πλήττουν μεγάλο αριθμό πολιτών και κατοίκων εντός της ΕΕ και να διαβουλεύεται, ενδεχομένως, με τον αρμόδιο εθνικό διαμεσολαβητή. εκφράζει την ανησυχία του για τον τρόπο με τον οποίο η Επιτροπή χειρίζεται ορισμένες διαδικασίες επί παραβάσει που κινούνται κατά κρατών μελών, συμπεριλαμβανομένων εκείνων που σχετίζονται με ζητήματα που εγείρονται σε πολλές αναφορές· ενθαρρύνει την Επιτροπή να θέσει σε εφαρμογή όλα τα αναγκαία μέτρα για τη βελτίωση της διαφάνειας και της αποτελεσματικότητας της διαχείρισης των διαδικασιών επί παραβάσει, τα οποία μπορούν να θεωρηθούν αδιαφανή από τους πολίτες·


Or. <Original>{EN}en</Original>
</Amend>
<Amend>Τροπολογία		<NumAm>6</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 44, 45, 46, 47</Compromise>
<DocAmend>Πρόταση ψηφίσματος</DocAmend>
<Article>Παράγραφος 8</Article>
	

	Πρόταση ψηφίσματος
	Τροπολογία

	8.	θεωρεί ότι μια πιο ενεργός συνεργασία μεταξύ των κρατών μελών και της Επιτροπής Αναφορών θα ήταν απαραίτητη για την περάτωση των αναφορών που απαιτούν άμεσες απαντήσεις και αντιδράσεις από τις εθνικές αρχές·
	8.	τονίζει την ανάγκη για μια ενισχυμένη και πιο ενεργό συνεργασία μεταξύ των κρατών μελών και της Επιτροπής Αναφορών με στόχο την περάτωση των αναφορών που απαιτούν άμεσες απαντήσεις και αντιδράσεις από τις εθνικές αρχές· υπενθυμίζει ότι οι καθυστερημένες αντιδράσεις των κρατών μελών θα μπορούσαν να έχουν αντίκτυπο στην έγκαιρη επίλυση των ζητημάτων που εγείρουν οι πολίτες και αρνητικές συνέπειες στην επίλυση των παραβιάσεων του ενωσιακού δικαίου· σημειώνει ότι τα κράτη μέλη θα πρέπει να εγγυηθούν ότι θα απαντάνε στις αναφορές εντός της προθεσμίας των τριών μηνών που έχει ζητηθεί. τονίζει ότι η βελτίωση του συντονισμού και του διαλόγου θα διευκόλυνε την αποτελεσματικότερη αντιμετώπιση των ανησυχιών των πολιτών, θα απέτρεπε περιττές καθυστερήσεις και θα ενίσχυε την αποτελεσματικότητα της διαδικασίας αναφοράς·


Or. <Original>{EN}en</Original>
</Amend>
<Amend>Τροπολογία		<NumAm>7</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 55, 56 ,57</Compromise>
<DocAmend>Πρόταση ψηφίσματος</DocAmend>
<Article>Παράγραφος 16</Article>
	

	Πρόταση ψηφίσματος
	Τροπολογία

	16.	εφιστά την προσοχή στον σημαντικό αριθμό αναφορών που υποβλήθηκαν και συζητήθηκαν σε σχέση με τις ανησυχίες των πολιτών για την επαναφορά των συνοριακών ελέγχων μεταξύ ορισμένων κρατών μελών, γεγονός που καταδεικνύει την προβληματική πτυχή του περιορισμού της ελεύθερης κυκλοφορίας των προσώπων εντός της ΕΕ και άλλες πτυχές, όπως τα πλεονεκτήματα και οι αδυναμίες της επέκτασης του χώρου Σένγκεν, καθώς και το κόστος της επαναφοράς των ελέγχων των συνόρων εντός του χώρου Σένγκεν· σημειώνει, στο πλαίσιο αυτό, την έγκριση από την Επιτροπή Αναφορών μιας σύντομης πρότασης ψηφίσματος σχετικά με την προσχώρηση στον χώρο Σένγκεν στις 27 Ιουνίου 2023, και τη διοργάνωση δημόσιας ακρόασης για τα σύνορα του Σένγκεν —ζητήματα που θίχθηκαν από αναφέροντες— στις 18 Ιουλίου 2023 σε συνεργασία με την Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων·
	16.	εφιστά την προσοχή στον σημαντικό αριθμό αναφορών που υποβλήθηκαν και συζητήθηκαν σε σχέση με τις ανησυχίες των πολιτών για την επαναφορά των συνοριακών ελέγχων μεταξύ ορισμένων κρατών μελών, γεγονός που καταδεικνύει την προβληματική πτυχή του περιορισμού της ελεύθερης κυκλοφορίας των προσώπων εντός της ΕΕ και άλλες πτυχές, όπως τα πλεονεκτήματα και οι αδυναμίες της επέκτασης του χώρου Σένγκεν, καθώς και το κόστος της επαναφοράς των ελέγχων των συνόρων εντός του χώρου Σένγκεν· εκτιμά τον σημαντικό ρόλο που διαδραματίζει η Επιτροπή Αναφορών, και ειδικότερα το πλήθος των δραστηριοτήτων που πραγματοποιήθηκαν, την έγκριση από την επιτροπή σύντομης πρότασης ψηφίσματος σχετικά με την προσχώρηση στον χώρο Σένγκεν στις 27 Ιουνίου 2023 και το σχετικό ψήφισμα του Κοινοβουλίου για την ισχυρή υποστήριξη της διεύρυνσης του χώρου Σένγκεν ώστε να συμπεριλάβει τη Ρουμανία και τη Βουλγαρία, καθώς και τη διοργάνωση δημόσιας ακρόασης για τα σύνορα του Σένγκεν στις 18 Ιουλίου 2023 σε συνεργασία με την Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων· χαιρετίζει την ομόφωνη απόφαση του Συμβουλίου για την πλήρη προσχώρηση και των δύο χωρών στον χώρο Σένγκεν από την 1η Ιανουαρίου 2025, η οποία θα τους επιτρέψει να ασκήσουν πλήρως τις θεμελιώδεις ελευθερίες που είναι σύμφυτες με την ενιαία αγορά της ΕΕ·


Or. <Original>{EN}en</Original>
</Amend>
<Amend>Τροπολογία		<NumAm>8</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 61, 63</Compromise>
<DocAmend>Πρόταση ψηφίσματος</DocAmend>
<Article>Παράγραφος 20</Article>
	

	Πρόταση ψηφίσματος
	Τροπολογία

	20.	τονίζει ότι είναι σημαντικό να ικανοποιηθούν οι προσδοκίες των πολιτών της ΕΕ σχετικά με την προστασία του περιβάλλοντος και παροτρύνει την Επιτροπή, από κοινού με τα κράτη μέλη, να διασφαλίσουν την ορθή εφαρμογή της νομοθεσίας της ΕΕ στον τομέα του περιβάλλοντος·
	20.	τονίζει ότι είναι σημαντικό να ικανοποιηθούν οι προσδοκίες των πολιτών της ΕΕ σχετικά με την προστασία του περιβάλλοντος και παροτρύνει την Επιτροπή, από κοινού με τα κράτη μέλη, να διασφαλίσουν την ορθή εφαρμογή της νομοθεσίας της ΕΕ στον τομέα του περιβάλλοντος· υποδεικνύει τις αναφορές που αφορούν περιβαλλοντικά ζητήματα, οι οποίες αντικατοπτρίζουν την αυξανόμενη ανησυχία του κοινού σχετικά με τις επιπτώσεις της κλιματικής αλλαγής, απαιτώντας συνεπή επιβολή της υφιστάμενης περιβαλλοντικής νομοθεσίας της ΕΕ τόσο από την Επιτροπή όσο και από τα κράτη μέλη·


Or. <Original>{EN}en</Original>
</Amend>
<Amend>Τροπολογία		<NumAm>9</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 69, 73</Compromise>
<DocAmend>Πρόταση ψηφίσματος</DocAmend>
<Article>Παράγραφος 21</Article>
	

	Πρόταση ψηφίσματος
	Τροπολογία

	21.	τονίζει τη σημαντική συμβολή της Επιτροπής Αναφορών στην προστασία των δικαιωμάτων των ατόμων με αναπηρία, όπως προκύπτει από την εξέταση ορισμένων αναφορών σχετικά με το ευαίσθητο αυτό θέμα· υπενθυμίζει το ετήσιο εργαστήριο που έλαβε χώρα στις 29 Νοεμβρίου 2023 σχετικά με τα δικαιώματα των ατόμων με αναπηρία, το οποίο διοργάνωσε η Επιτροπή Αναφορών· υπενθυμίζει ότι το πρώτο μέρος του επικεντρώθηκε στον τρόπο με τον οποίο τα άτομα με αναπηρία αντιμετώπισαν τις πρόσφατες κρίσεις (ενεργειακό κόστος, πόλεμος, υψηλός πληθωρισμός) και στον τρόπο με τον οποίο τα μέτρα της ΕΕ συνέβαλαν στην υπέρβαση αυτών των εμποδίων, ενώ το δεύτερο μέρος εξέτασε το ζήτημα του τρόπου με τον οποίο τα ευρωπαϊκά θεσμικά όργανα έχουν οικοδομήσει μια πολυδεκτική επικοινωνία με τους πολίτες με αναπηρία· επισημαίνει επίσης, στο πλαίσιο αυτό, την έγκριση από την επιτροπή μιας γνωμοδότησης υπό μορφή επιστολής σχετικά με τη θέσπιση της ευρωπαϊκής κάρτας αναπηρίας και της ευρωπαϊκής κάρτας στάθμευσης για άτομα με αναπηρία στις 29 Νοεμβρίου 2023·
	21.	υπογραμμίζει τη δέσμευση της Επιτροπής Αναφορών για την προστασία των δικαιωμάτων των ατόμων με αναπηρία· υπενθυμίζει το ετήσιο εργαστήριο που έλαβε χώρα στις 29 Νοεμβρίου 2023 σχετικά με τα δικαιώματα των ατόμων με αναπηρία, το οποίο διοργάνωσε η Επιτροπή Αναφορών· υπενθυμίζει ότι το πρώτο μέρος του επικεντρώθηκε στον τρόπο με τον οποίο τα άτομα με αναπηρία αντιμετώπισαν τις πρόσφατες κρίσεις (ενεργειακό κόστος, πόλεμος, υψηλός πληθωρισμός) και στον τρόπο με τον οποίο τα μέτρα της ΕΕ συνέβαλαν στην υπέρβαση αυτών των εμποδίων, ενώ το δεύτερο μέρος εξέτασε το ζήτημα του τρόπου με τον οποίο τα ευρωπαϊκά θεσμικά όργανα έχουν οικοδομήσει μια πολυδεκτική επικοινωνία με τους πολίτες με αναπηρία· επισημαίνει επίσης, στο πλαίσιο αυτό, την έγκριση από την επιτροπή μιας γνωμοδότησης υπό μορφή επιστολής σχετικά με τη θέσπιση της ευρωπαϊκής κάρτας αναπηρίας και της ευρωπαϊκής κάρτας στάθμευσης για άτομα με αναπηρία στις 29 Νοεμβρίου 2023· υπενθυμίζει ότι η Επιτροπή πρέπει να εξετάσει περιπτώσεις κατά τις οποίες οι εθνικές αρχές αρνούνται να αναγνωρίσουν τα δικαιώματα σε παροχές κοινωνικής ασφάλισης των ατόμων με αναπηρία, στερώντας τους έτσι τα απαραίτητα μέσα για την κάλυψη των βασικών τους αναγκών·· υπογραμμίζει επίσης, στο πλαίσιο αυτό, την επιτακτική ανάγκη για πλήρη και συνεπή μεταφορά της ευρωπαϊκής πράξης για την προσβασιμότητα και καλεί τα κράτη μέλη να αποφύγουν τυχόν περαιτέρω καθυστερήσεις που θα παρεμπόδιζαν τα δικαιώματα των ατόμων με αναπηρία· υπενθυμίζει ότι η πράξη για την προσβασιμότητα αποσκοπεί στη βελτίωση της ζωής τουλάχιστον 87 εκατομμυρίων ατόμων με αναπηρία, διευκολύνοντας την πρόσβασή τους, μεταξύ άλλων, σε δημόσια μέσα μεταφοράς, τραπεζικές υπηρεσίες, υπολογιστές, τηλεοράσεις, ηλεκτρονικά βιβλία και ηλεκτρονικά καταστήματα·


Or. <Original>{EN}en</Original>
</Amend>
<Amend>Τροπολογία		<NumAm>10</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 70, 71, 75</Compromise>
<DocAmend>Πρόταση ψηφίσματος</DocAmend>
<Article>Παράγραφος 22</Article>
	

	Πρόταση ψηφίσματος
	Τροπολογία

	22.	υπογραμμίζει τον ειδικό προστατευτικό ρόλο που διαδραματίζει η Επιτροπή Αναφορών εντός της ΕΕ στο πλαίσιο της σύμβασης των Ηνωμένων Εθνών για τα δικαιώματα των ατόμων με αναπηρία· επισημαίνει το σημαντικό εν εξελίξει έργο της Επιτροπής Αναφορών σε σχέση με αναφορές για θέματα που σχετίζονται με αναπηρίες· σημειώνει μια ελαφρά μείωση του αριθμού των αναφορών σχετικά με την αναπηρία το 2023 σε σύγκριση με τα προηγούμενα έτη, ιδίως το 2022, αλλά τονίζει ότι, μολαταύτα, σχεδόν διπλασιάστηκε σε σύγκριση με το 2021· σημειώνει ότι οι διακρίσεις και η πρόσβαση στις δημόσιες μεταφορές και την απασχόληση παραμένουν μεταξύ των κύριων προκλήσεων που αντιμετωπίζουν τα άτομα με αναπηρία· επισημαίνει ότι η Επιτροπή Αναφορών έδωσε ιδιαίτερη προσοχή στο αίτημα να αναγνωριστούν από το ευρωπαϊκό καθεστώς αναπηρίας τα δικαιώματα των ατόμων με αυτισμό· χαιρετίζει την έγκριση σύντομης πρότασης ψηφίσματος σχετικά με την εναρμόνιση των δικαιωμάτων των ατόμων με αυτισμό, τονίζοντας την ανάγκη βελτίωσης της πρόσβασης στη διάγνωση, την υγειονομική περίθαλψη, την εκπαίδευση, την απασχόληση, την προσβασιμότητα και την παροχή εύλογων προσαρμογών, τη νομική ικανότητα και τη διά βίου στήριξη στην κοινότητα, τον πολιτισμό και τον αθλητισμό·
	22.	υπογραμμίζει περαιτέρω τον προστατευτικό ρόλο που διαδραματίζει η Επιτροπή Αναφορών εντός της ΕΕ στο πλαίσιο της Σύμβασης των Ηνωμένων Εθνών για τα δικαιώματα των ατόμων με αναπηρία μέσω της ικανότητάς της να εξετάζει αναφορές, και επισημαίνει το σημαντικό εν εξελίξει έργο της επιτροπής σχετικά με αναφορές για θέματαα αναπηρίας· σημειώνει, ωστόσο, μια ελαφρά μείωση στον αριθμό των αναφορών που σχετίζονται με την αναπηρία το 2023 σε σύγκριση με το 2022, αλλά επισημαίνει ότι ο αριθμός αυτός έχει σχεδόν διπλασιαστεί σε σύγκριση με το 2021· υπογραμμίζει περαιτέρω ότι οι διακρίσεις, η πρόσβαση στα μέσα μαζικής μεταφοράς και η απασχόληση παραμένουν μείζονες προκλήσεις που αντιμετωπίζουν τα άτομα με αναπηρία, και επιμένει στην ιδιαίτερη προσοχή που αποδίδει η επιτροπή στο αίτημα να αναγνωριστούν από το ευρωπαϊκό καθεστώς αναπηρίας τα δικαιώματα των ατόμων με αυτισμό· χαιρετίζει την έγκριση σύντομης πρότασης ψηφίσματος σχετικά με την εναρμόνιση των δικαιωμάτων των ατόμων με αυτισμό, τονίζοντας την ανάγκη βελτίωσης της πρόσβασης στη διάγνωση, την υγειονομική περίθαλψη, την εκπαίδευση, την απασχόληση, την προσβασιμότητα και την παροχή εύλογων προσαρμογών, τη νομική ικανότητα και τη διά βίου στήριξη στην κοινότητα όσον αφορά τον πολιτισμό και τον αθλητισμό· εφιστά επίσης την προσοχή στον ιδιαίτερο ρόλο της Επιτροπής Αναφορών στη διασφάλιση των δικαιωμάτων των παιδιών και των γονέων τους, και αναγνωρίζει ότι πολλές αναφορές που έχουν ληφθεί σχετικά με τα δικαιώματα των παιδιών απαιτούν ιδιαίτερη προσοχή και δράση· υπενθυμίζει, στο πλαίσιο αυτό, τις διατάξεις του Χάρτη των Θεμελιωδών Δικαιωμάτων της ΕΕ, και ιδίως το άρθρο 24 σχετικά με τα δικαιώματα του παιδιού, σύμφωνα με το οποίο κάθε παιδί έχει δικαίωμα να διατηρεί τακτικά προσωπικές σχέσεις και απʼ ευθείας επαφές με τους δύο γονείς του, εκτός εάν τούτο είναι αντίθετο προς το συμφέρον του· υπενθυμίζει επίσης τον κίνδυνο οι οικογένειες με αυτιστικά παιδιά να στοχοποιούνται από προσφορές μη αποδεδειγμένων, δυνητικά επιβλαβών και παράνομων θεραπειών και παρεμβάσεων που ενδέχεται να προκαλέσουν σοβαρή σωματική βλάβη στα παιδιά·


Or. <Original>{EN}en</Original>
</Amend>
<Amend>Τροπολογία		<NumAm>11</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 20, 76, 78</Compromise>
<DocAmend>Πρόταση ψηφίσματος</DocAmend>
<Article>Παράγραφος 23 α (νέα)</Article>
	

	Πρόταση ψηφίσματος
	Τροπολογία

	
	23 α.	υπογραμμίζει το ουσιαστικό έργο που επιτελεί η Επιτροπή Αναφορών σε σχέση με την προστασία των δικαιωμάτων των εργαζομένων· υπογραμμίζει ότι αρκετές αναφορές που ελήφθησαν σε αυτόν τον τομέα ακολουθήθηκαν από περαιτέρω ενέργειες, όπως η συζήτηση για τη χρήση συμβάσεων ορισμένου χρόνου, η συζήτηση για την αναφορά που αφορούσε την Ευρωπαϊκή Πρωτοβουλία Πολιτών«Good Clothes, Fair Pay» (Καλά ρούχα, δίκαιες αμοιβές), η οποία επικεντρώνεται στην επισφαλή κατάσταση των εργαζομένων στην παγκόσμια βιομηχανία ένδυσης και υπόδησης, ή η κοινοβουλευτική ερώτηση με αίτημα προφορικής απάντησης σχετικά με τις συνθήκες εργασίας των εκπαιδευτικών στην Ευρωπαϊκή Ένωση, επίσης βάσει αναφοράς που ελήφθη σχετικά με το θέμα αυτό· υπενθυμίζει τη σημασία της διασφάλισης δίκαιων συνθηκών εργασίας και μεγαλύτερης προστασίας των εργαζομένων στην ΕΕ, και καλεί τα κράτη μέλη και την Επιτροπή να ανταποκριθούν αποτελεσματικά στις ανησυχίες που διατυπώνονται σε αναφορές σχετικά με τα εργασιακά δικαιώματα και τις συνδικαλιστικές οργανώσεις·


Or. <Original>{EN}en</Original>
</Amend>
<Amend>Τροπολογία		<NumAm>12</NumAm>
<RepeatBlock-By><Members>Gheorghe Falcă</Members>
</RepeatBlock-By>
<Compromise>Συμβιβαστική τροπολογία που αντικαθιστά τις τροπολογίες: 15, 32, 53, 86</Compromise>
<DocAmend>Πρόταση ψηφίσματος</DocAmend>
<Article>Παράγραφος 26 α (νέα)</Article>
	

	Πρόταση ψηφίσματος
	Τροπολογία

	
	26 α.	υπενθυμίζει την ευρωπαϊκή διάσταση της Επιτροπής Αναφορών, την οποία μπορούν να προσεγγίσουν πολίτες και από τα 27 κράτη μέλη σχετικά με ζητήματα που εμπίπτουν στο πεδίο δράσης της Ένωσης· θεωρεί ότι η Επιτροπή έχει ιδιαίτερη ευθύνη να υπερασπιστεί αυτήν την ευρωπαϊκή διάσταση και να αποδείξει την προστιθέμενη αξία της ευρωπαϊκής ενότητας και ολοκλήρωσης στους πολίτες, και να συνεχίσει να αντιμετωπίζει ζητήματα που σχετίζονται με παραβιάσεις του δικαίου της ΕΕ, καθώς και κενά και ελλείψεις στις ισχύουσες διατάξεις του ενωσιακού δικαίου· θεωρεί ότι η έγκαιρη αποφυγή αναφορών που εμπίπτουν σαφώς στην εθνική αρμοδιότητα, παρέχοντας πλήρεις εξηγήσεις και οδηγίες σχετικά με εναλλακτικούς τρόπους δράσης, όπου ενδείκνυται, θα μπορούσε να συμβάλει στην ανάπτυξη μιας εποικοδομητικής προσέγγισης και στην ενίσχυση της συμμετοχής των πολιτών· θεωρεί, στο πλαίσιο αυτό, ότι το Ευρωπαϊκό Κοινοβούλιο θα πρέπει να εντείνει τις προσπάθειές του για την προώθηση του ρόλου και του έργου της Επιτροπής Αναφορών και την ευαισθητοποίηση όλων των πολιτών της ΕΕ σχετικά με τη δυνατότητα υποβολής αναφοράς στο Ευρωπαϊκό Κοινοβούλιο· υπενθυμίζει ότι, λόγω του περιορισμένου χρόνου που διατίθεται για τις συνεδριάσεις της επιτροπής, οι περισσότερες αναφορές εξετάζονται με γραπτή διαδικασία· υπενθυμίζει, στο πλαίσιο αυτό, ότι όλες οι αναφορές που λαμβάνονται, συμπεριλαμβανομένων εκείνων που σχετίζονται με τις διεθνείς υποθέσεις, θα πρέπει να εξετάζονται με την απαραίτητη διαφάνεια και αμεροληψία· είναι της άποψης ότι η επιλογή των αναφορών προς συζήτηση στην επιτροπή θα πρέπει να τηρεί μια γεωγραφική και πολιτική ισορροπία μεταξύ των αναφορών που λαμβάνονται· θεωρεί, επιπλέον, ότι είναι σκόπιμο να επιδιωχθεί γεωγραφική ισορροπία και κατά τη διοργάνωση των διερευνητικών επισκέψεων της επιτροπής, τόσο σε ετήσια βάση όσο και κατά τη διάρκεια μιας νομοθετικής περιόδου·


Or. <Original>{EN}en</Original>
</Amend>
</RepeatBlock-Amend>

